ଗଜପତିଃ ନୂଆ ୪ ପଜିଟିଭ ଚିହ୍ନଟ ପରେ ଗ୍ରୀନରୁ ଅରେଂଜ ଜୋନ୍ ହେଲା ଗଜପତି ଜିଲ୍ଲା। ସମସ୍ତ ନୂଆ ଆକ୍ରାନ୍ତ ପୁରୁଷ ଓ ସେମାନଙ୍କ ମଧ୍ୟରୁ ୩ ଜଣ ବାହାରୁ ଫେରିଥିବାବେଳେ ଜଣେ ସ୍ଥାନୀୟ ବୋଲି ଜିଲ୍ଲାପାଳ ସୂଚନା ଦେଇଛନ୍ତି।
ଚିହ୍ନଟ ୪ ଜଣ ଆକ୍ରାନ୍ତଙ୍କ ମଧ୍ୟରୁ ୨ ଜଣ ଗୁମ୍ମା ବ୍ଲକର ହୋଇଥିବା ବେଳେ ଜଣେ ଗୋଷାଣି ଓ ଆଉ ଜଣେ କାଶୀନଗର ବ୍ଲକର ବୋଲି ଜଣାପଡ଼ିଛି।
ସତର୍କତା ମୂଳକ ପଦକ୍ଷେପ ଭାବେ ତିନୋଟି ବ୍ଲକର ତିନୋଟି ଗାଁକୁ କଂଣ୍ଟେନମେଣ୍ଟ ଜୋନ ଘୋଷଣା କରିଛି ଜିଲ୍ଲା ପ୍ରଶାସନ। ସେଗୁଡ଼କ ହେଲା କାଶୀନଗର ବ୍ଲକର ମଣ୍ଟିଗୁଡ଼ା, ଗୁମା ବ୍ଲକର ଜଗନ୍ନାଥପୁର ଓ ଗୋଶାଣୀ ବ୍ଲକର ତାଟିପାଟି ଗାଁକୁ କଣ୍ଟେନମେଣ୍ଟ ଘୋଷଣା କରାଯାଇଛି।
